
     REPUBLIKA HRVATSKA


   ZAGREBAČKA ŽUPANIJA

      OPĆINA KRAVARSKO

Obrazloženje uz Polugodišnji izvještaj o izvršenju proračuna

za razdoblje 1.1.-30.06.2026.
1. Uvod

Člankom 88. Zakona o proračunu („Narodne novine“, broj 144/21), utvrđena je obveza općinskog načelnika za podnošenje prijedloga polugodišnjeg izvještaja o izvršenju proračuna predstavničkom tijelu na donošenje do 30. rujna tekuće proračunske godine.

Odredbama Pravilnika o polugodišnjem i godišnjem izvještaju o izvršenju proračuna („Narodne Novine“, broj  85/23) propisan je sadržaj polugodišnjeg izvještaja o izvršenju proračuna, pa shodno navedenome Polugodišnji izvještaj o izvršenju Proračuna Općine Kravarsko za 2026.g. sadrži: opći dio, posebni dio, posebne izvještaje (izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala i izvještaj o danim jamstvima i plaćanjima po protestiranim jamstvima), te obrazloženje ostvarenih prihoda i primitaka, rashoda i izdataka.
Polugodišnji izvještaj o izvršenju Proračuna Općine Kravarsko za 2026.g. identičan je konsolidiranom Polugodišnjem izvještaju o izvršenju proračuna, jer Općina Kravarsko nema proračunskih korisnika.
U Polugodišnjem izvještaju o izvršenju Proračuna Općine Kravarsko za 2026.g. izvorni plan odnosi se na Plan Proračuna Općine Kravarsko za 2026.g., koje je Općinsko vijeće usvojilo na sjednici održanoj 26. studenoga 2025.g. i koji je objavljen u Glasniku Zagrebačke županije broj 52/25. 
2. Opći dio  

Sažetak Računa prihoda i rashoda i Računa financiranja daje prikaz ukupnih prihoda i primitaka (945.882,12 EUR) te rashoda i izdataka (826.491,09 EUR) na razini razreda ekonomske klasifikacije, kao i višak/manjak prihoda, gdje je u razdoblju od 1. siječnja do 30. lipnja 2026. ostvaren višak prihoda u iznosu od 132.796,95 EUR i manjak primitaka u iznosu od 13.405,92 EUR. 
Sadrži i prikaz prenesenog viška iz prethodne godine u iznosu od 113.602,14 EUR, tako da je konačni rezultat poslovanja za predmetno razdoblje višak u iznosu od 232.993,17 EUR.
2.1. Obrazloženje izvršenja prihoda
  U izvještajnom razdoblju ostvareni su prihodi u iznosu 945.882,12 EUR što je 23,17 % u odnosu na plan, a 113,17 % u odnosu na isto razdoblje 2025. godine. Od navedenih ostvarenih prihoda 935.477,07 EUR odnosi se na prihode poslovanja, a preostalih 10.405,05 EUR na prihode od prodaje nefinancijske imovine.

Prihodi od poreza ostvareni su u iznosu od 454.561,75 EUR ili 48,59 % od ukupno ostvarenih prihoda poslovanja. Isti su za 12,46 % veći u odnosu na 2025.g. Navedeni prihodi u smislu izvora financiranja se klasificiraju kao opći prihodi i primici.
Pomoći iz inozemstva i od subjekata unutar općeg proračuna iznose 405.501,86 EUR, a čine ih:
· pomoći proračunu iz drugih proračuna u iznosu od 142.495,00 EUR, koje se odnose na tekuće pomoći državnog proračuna u vidu doznačenih sredstava od Ministarstva znanosti i obrazovanja u iznosu od 18.495,00 EUR za fiskalnu održivost dječjih vrtića. Ista su znatno manja nego u istom izvještajnom razdoblju prethodne godine radi Zakona o izmjenama i dopuni Zakona o predškolskom odgoju (NN 22/26), a po kojem je propisano da se sredstva za gore navedeno  doznačuju jedino jedinicama za dječje vrtiće kojima je osnivač JLPRS, te vrtićima kojima je osnivač vjerska zajednice ili druga fizička Ili pravna osoba; stoga Općina Kravarsko od ožujka više ne ostvaruje pravo na spomenutu pomoć.

· Zatim se odnose na kapitalne pomoći Zagrebačke županije  za izgradnju igrališta u Podvornici u iznosu od 24.000,00 EUR i  100.000,00 EUR za redovno održavanje i rekonstrukciju nerazvrstanih cesta.
· Nadalje, odnose se i na doznačena sredstva za fiskalno izravnjanje u iznosu od 126.865,92 EUR 
· te na tekuće pomoći temeljem prijenosa EU sredstava za Projekt Zaželi – prevencija institucionalizacije u iznosu od 136.140,94 EUR 
Prihodi od imovine ostvareni su u iznosu od 20.303,05 EUR što je 77,20 % u odnosu na plan i nešto više u odnosu na isto razdoblje 2025. godine, točnije  za 111,57 EUR više. 
Sav navedeni prihod od imovine čini vlastiti prihod.
Prihodi od administrativnih i upravnih pristojbi, pristojbi po posebnim propisima i naknada ostvareni su u iznosu od 51.791,404 EUR, što je 36,14 % u odnosu na plan, u prihodima sudjeluju sa 5,48 %, a čine ih:

· prihodi po posebnim propisima u iznosu od 18.574,75 EUR, koji se odnose na prihode od doprinosa za šume u iznosu od 8.163,21 EUR i prihode od vodnog doprinosa u iznosu od 6,49 EUR, te na ostale nespomenute prihode točnije evidentiranu ošanu imovinu u iznosu od 10.405,05 EUR.  
· komunalni doprinos i naknade u iznosu od 33.216,65 EUR, koji se odnose na komunalnu naknadu u iznosu od 20.220,97 EUR i komunalni doprinos u iznosu od 12.995,68 EUR. Prihod od komunalnog doprinosa je u ovom izvještajnom razdoblju  veći za 11.021,78 EUR; što je dokaz veće gradnje na području općine. 
Navedeni prihodi u smislu izvora financiranja se klasificiraju kao ostali prihodi za posebne namjene.

Prihodi od prodaje proizvoda i robe te pruženih usluga, prihodi od donacija i povrati po protestiranim jamstvima ostvareni su u iznosu od 23,91 EUR, što je 0,96 % u odnosu na plan. Odnose se na prihode od pruženih usluga (10,0 % od naplaćenih naknada za uređenje voda) i smatraju se vlastitim prihodom. Ovaj prihod znatno je manji nego u istom izvještajnom razdoblju prethodne godine jer su Hrvatske vode preuzele naplatu  spomenute naknade za uređenje voda.
Kazne, upravne mjere i ostali prihodi ostvareni su u iznosu od 3.295,10 EUR i odnose se na povrat neutrošenih sredstava udruga koje nisu utrošile dodijeljena sredstva po Javnom pozivu za dodjelu financijske potpore programima/ projektima udruga i drugih neprofitnih organizacija iz 2025.godine u iznosu od 907,14 EUR, te na povrat neutrošenih sredstava za 
geodetsku izmjeru dijela k.o. Kravarsko u iznosu od 2.387,96 EUR od strane Državne geodetske uprave. 
2.2. Obrazloženje izvršenja rashoda
Rashodi (skupina 3 + skupina 4) su izvršeni u iznosu od 813.085,17 EUR, što je 10,97 % u odnosu na plan. Odnose se na rashode poslovanja u iznosu od 731.817,78 EUR, koji u rashodima sudjeluju sa 90,01 % i rashode za nabavu nefinancijske imovine u iznosu od 81.267,39 EUR, koji u rashodima sudjeluju sa 9,99 %.
Rashodi za zaposlene izvršeni su u iznosu od 205.468,50 EUR, što je 43,07 % u odnosu na plan i 106,54 % u odnosu na isto izvještajno razdoblje prethodne godine, a u rashodima 
sudjeluju sa 25,27 %. Predmetni rashodi se odnose na plaće s pripadajućim doprinosima za zaposlenike u Jedinstvenom upravnom odjelu, zaposlenike po projektu Zaželi i općinskog načelnika, te na isplaćene uskrsnice i regres. Isti su veći obzirom na izvršenje  na dan 30.06.2025. godine jer su za Projekt Zaželi povećane plaće ( minimalna bruto plaća).
Materijalni rashodi su izvršeni u iznosu od 181.351,25 EUR, što je 29,52 % u odnosu na plan, u rashodima sudjeluju sa 22,30 %. Vrijednosno najznačajniji su rashodi za usluge u iznosu 129.238,53 EUR, a koji se najvećim dijelom odnose na usluge tekućeg i investicijskog održavanja. Pored navedenog, materijalni rashodi obuhvaćaju i rashode za naknade troškova zaposlenim u iznosu od 5.955,12 EUR (naknada za prijevoz na posao i s posla, naknada za korištenje privatnog automobila u službene svrhe i službenog putovanja, stručno usavršavanje zaposlenika- seminari), zatim rashode za materijal i energiju u iznosu od 24.102,35 EUR (troškovi uredskog materijala, literature, materijala i sredstava za čišćenje i higijenske potrebe, troškovi električne energije, motornog benzina, materijala za tekuće i investicijsko održavanje te sitnog inventara) i ostale nespomenute rashode poslovanja u iznosu od 22.055,25 EUR (naknade za rad predstavničkog tijela, premije osiguranja, reprezentacija, članarine, pristojbe i naknade, rashode protokola i korištenje servisa e račun.

Financijski rashodi izvršeni su u iznosu od 1.028,21 EUR, što je 3,06 % u odnosu na plan, u rashodima sudjeluju sa 0,13 %, a odnose se na usluge platnog prometa i kamate na primljene kredite.

          Subvencije su izvršene
u iznosu od 206.140,00 EUR tj.  53,32 % u odnosu na plan i u rashodima sudjeluju sa 25,35 %, a odnose se na  subvenciju dječjeg vrtića.  U istom izvještajnom razdoblju  prethodne godine subvencije su bile manje jer je došlo do povećanja cijene vrtića i povećanja većeg broja polaznika.
          Pomoći  dane u inozemstvo i unutar općeg proračuna izvršene su u iznosu od 9.880,90 EUR, što je 65,87 % u odnosu na plan i u rashodima sudjeluju sa 12,15 % te se odnose na sufinanciranje i financiranje dječjeg vrtića Grada Velike Gorice, a koji pohađaju djeca sa područja naše Općine.
Naknade građanima i kućanstvima na temelju osiguranja i druge naknade izvršene su u iznosu od 61.608,70 EUR, što je 43,47 % u odnosu na plan, u rashodima sudjeluju sa 7,58 %. Odnose se na ostale naknade građanima i kućanstvima iz proračuna, u novcu u iznosu od 42.357,40 EUR (jednokratne novčane pomoći i potpore za novorođeno dijete, pomoć osobama s invaliditetom i uskrsnice umirovljenicima) i naknade u naravi u iznosu od 15.074,40 EUR (troškovi stanovanja socijalno ugroženih obitelji, sufinanciranje troškova prijevoza redovnih učenika srednjih škola i redovnih studenata, sufinanciranje nabave dodatnog nastavnog materijala za učenike osnovne škole, sufinanciranje škole u prirodi i financiranje predškole), te naknade građanima i kućanstvima iz EU sredstava u iznosu od 4.176,90 EUR (paketi potrepština za korisnike iz projekta Zaželi).
Rashodi za donacije, kazne, naknade šteta i kapitalne pomoći izvršeni su u iznosu od 66.340,22 EUR, što je 49,39 % u odnosu na plan, u rashodima sudjeluju sa 8,16%, a odnose se na tekuće donacije u novcu (udrugama građana i političkim strankama, sportskim društvima, Gradskom društvu Crvenog križa Velika Gorica, KUD-u, Amaterskom kazalištu Kravarsko, DVD-u Kravarsko i Hrvatskoj gorskoj službi spašavanja). 

Rashodi za nabavu neproizvedene dugotrajne imovine izvršeni su u iznosu od 5.250,00        EUR, što je 8,08 % u odnosu na plan, u rashodima sudjeluju sa 0,65 %, a odnose se na izdradu geodetske situacije stvarnog stanja i tehničkog rješenja ograde i staze groblja u Kravarskom.
Rashodi za nabavu proizvedene dugotrajne imovine izvršeni su u iznosu od 
43.057,80 EUR, što je 0,87 % u odnosu na plan, u rashodima sudjeluju sa 5,30 %, a odnose se na:
· evidentiranu nabavu ošasne imovine u iznosu od 10.405,05 EUR,
· izradu revidiranog troškovnika za izgradnju višenamjenskog objekta u iznosu od 1.000,00 EUR,
· nabavu postrojenja i opreme u ukupnom iznosu od 1.902,75 EUR (prijenosni klima uređaj u općinskoj zgradi  i ugradnja videonadzornog sustava u Kravarskom), 
· nabavu nematerijalne proizvedene imovine u iznosu od 29.750,00 EUR (izrada izmjena i dopuna prostornog plana uređenja Općine Kravarsko).
Rashodi za dodatna ulaganja na nefinancijskoj imovini izvršeni su u iznosu od 32.959,59 EUR, što je 5,75 % u odnosu na plan, u rashodima sudjeluju sa 4,05 %. Odnose se na:

· dodatna ulaganja na nerazvrstanim cestama u iznosu od 8.312,50 EUR ( izrada geodetskih elaborata),

· dodatna ulaganja na društvenim domovima u iznosu od 22.777,67 EUR ( sjenica u Pustikama, vrata u Barbarićima Kravarskim, glavni elektrotehnički projekt solarne elektrane  u Kravarskom),

· dodatna ulaganja na sportskom objektu u Gornjem Hruševcu u iznosu od 1.869,42 EUR.
Svi navedeni rashodi iz točke 2.2. izvršeni su iz izvora kako slijedi:

· općih prihoda i primitaka u iznosu od 581.688,12 EUR,

· vlastitih prihoda u iznosu od 3.033,85 EUR,

· prihoda za posebne namjene u iznosu od 49.850,79 EUR,

· pomoći u iznosu od 178.512,41 EUR.

2.3. Obrazloženje izvršenja izdataka

Izdaci za otplatu glavnice primljenih kredita i zajmova izvršeni su u iznosu od 13.405,92 EUR  što je 19,38 % u odnosu na plan i odnose se na otplatu  glavnice po dugoročnom zaduženju iz 2021.g. za projekt Energetske obnove javne rasvjete (6 jednakih mjesečnih rata u iznosu od 2.234,32 EUR),
Novčana sredstava Općine Kravarsko, na dan 01.01.2026.g. su ukupno iznosila 211.987,67 EUR, a na dan 30. 06.2026.g. 402.991,73 EUR.
Stanje obuhvaća slijedeća novčana sredstva:
· novac na IBAN računu kod Zagrebačke banke:

stanje 01.01.2026.g. 211.986,39 EUR 

stanje 30.06.2026.g. 402.714,25 EUR
· novac u blagajni:



stanje 01.01.2026.g. 1,28 EUR
stanje 30.06.2026.g. 277,48 EUR

	                                                                                                                Općinski načelnik 

                                                                                                                   Vlado Kolarec                                                                                                     Vlado Kolarec

